
ভূমিক] 


্প কালের মধোই আবার বইখানির পরিবধিত পঞ্চম সংস্করণ 
প্রকাশিত হলো এও মায়েরই দয়াতে। মায়ের কথা যত বেশি 
প্রচারিত হয় ততই ভাল, সেটা মায়ের তরফে নয়, আমাদেরই তরফে। 
আমর] মাকে যতই চিনব ততই নিজেদের অহংকারকে ছাড়তে পাঁরব। 
তিনি তো! এ-ম| নয়, সে-মা নয়, সব মায়ের উপরকাঁর জগজ্জননী ম]। 
তিনিই ইঘি, ইনিই তিনি। আমরা যে কিছুই না তিনিই সবঃ 
আমাদের মধ্যে বিভিন্নভাবে ও বিচিত্রভাবে তিনিই যে নিজেকে ফুটিয়ে 
তুলছেন, এইটুকুই আগে বোঝা দরকার তাই মাকে একটু ভালো 
ক'রে চেনবার চেষ্টা করতে হবে। স্বয়ং ভগবানই যে হয়েছেন 
শক্তিরূপিনী মা, একথা! বাঙালী একদিন ভালে! করেই জানত, আবার 
তা নতুন ক'রে জানা দরকার হয়েছে | 

এই বইখানি লিখতে আমাকে বিশেষভাবে সাহাযা করেছেন 
শ্রীমলিনীবাস্ত গুপ্ত, শ্রীনলিনীকাত্ত মরকার, শ্রীমতী লিজেল রে, 
প্ীঅনির্বাণ, দিদ্ধেশ্বর বন্দোপাধ্যায় ও তার সহধন্িণী এবং 
শ্রীজীবনকৃষ্ণ দে। কেবল কৃতজ্ঞতা জানিয়ে এদের ধণ শোধ করা 
যাবে না। সেকথা এখানে শ্বীকার করি। 





কে এই মা? 


যিনি মা, যিনি জগন্মাতা তার সম্বন্ধে বই লেখার ধৃষ্টতা আমার 
কেমন করে হলো? 

পণ্ডিচেরীর শ্রীঅরবিন্দ আশ্রমের অধিষ্ঠাত্রী এই মাকে চোখে না 
দেখেই দূর থেকে তীর কথা জেনে এই বইখানি প্রথম লিখি। কেবল 
এইটুকুই অন্তরে জেনেছিলাম যে তিনি অসাধারণ কেউ, তিনি 
অভূতপূর্বা, আর হয়ং শ্রীঅরবিন্দ বলেছেন ইনি স্বয়ং জগন্মাতা; 
আমাদের মধ্যে নতুন চেতন! দেবার কাজে অবভীর্া। এই জেনেই 
লিখতে গিয়ে আশ্চর্য হয়ে দেখলাম যে মাকে না দেখেও লেখা সম্ভব, 
যদি তার সেই আশীর্বাদ থাকে । ভগবানকে না দেখেও তার সম্বন্ধে 
ইতিপূর্বে অনেকে অনেক কথা লিখেছে, এবং তিনি তাদের সেই 
ধৃষ্টতা ক্ষমা করেছেন। সেই ভরসাতেই এ বইখানি প্রথম লিখে- 
ছিলাম। ভাগ্যক্রমে এর তিনটি সংস্করণ পরে পরে নিঃশেষিত হয়ে 
গেল। অতঃপর একাধিক বার মাকে দর্শন করবার ও তার চরণ- 
স্পর্শ করবার সৌভাগা আমার হয়েছিল। তাতে এইটুকু বুঝেছি যে 
আমি তার সম্বন্ধে যতটা যা ধারণ! ও কল্পনা! করতে পেরেছিলাম? মা 
তার চেয়ে অনেক অনেক বেশি । তার কথা পুরোপুরি ভাবে লেখা 
সম্ভব নয়, সামান্য মাত্রই লেখা যায়। তবে আমি মাকে জানবার ও 
জানাবার আগ্রহে সাধামত যা কিছু তথ্য সংগ্রহ করেছি তাই এখন 
সকলের কাছে নিবেদন করছি। 

আমি সাধারখেরই দলের লোক। মায়ের সম্বন্ধে অতি সাধারণ- 
ভাবে ছুটে সাধারণ কথাই মাত্র বলতে পারি। কিন্তু এখনকার এই 
ঘোর দুর্দিনে আমাদের সকলেরই পক্ষে সেটুকুও জেনে রাখা! বড়োই 


২ কে এই মা? 


দরকার | মানুষ যখন কোনো দিক থেকেই কোনো রকমের আশা- 
ভরসা পাচ্ছে না, তখন যে এই মা-ই চিরস্তন আশাভরসার একমাত্র 
জ্যোতিঃঘবরূপা মূর্ত প্রতীক হয়ে আমাদের মধ্যে ্বপ্পং এসে উপস্থিত 
রয়েছেন, আর নিত্যই এক সুনিশ্চিত আশার বাণী শুনিয়ে তাকে সফল 
ক'রে তভোঁলবার জন্যে অক্লান্তভাবে এখানে কাজ কঃরে যাচ্ছেন, 
আপাতত এটুকু সকলে জানতে পারলে তাতেও যথেষ্ট কাজ হবে। 
মাকে সম্পূর্ণভাবে জানা এবং জানাঁনো আমার উদ্দেশ্য নয়। আমি 
তার কেবল একটু গোড়াপতনই করতে চেয়েছি। মাকে তেমন 
ক'রে জানতে এবং জানাতে হলে অনেক বেশি সাধনার দরকার, 
অনেক বেশি জ্ঞানদীপ্তি থাকার দরকার | আছেন অবশ্য এমন 
অনেকে; ধারা মায়ের সম্বন্ধে আরো অনেক কথাই বলতে পারেন ও 
বলেছেন । ধারা এর চেয়ে আরো বেশি কিছু জানতে চাইবেন তারা 
সেই সব মহাজনের লেখা সংগ্রহ ক'রে পড়বেন । তার আগে তার 
প্রথম পরিচয়ট! সাধারণ সহজ কথায় শুনে রাখাই ভালো । 

কে এই মা? এক কথায় তা বলা আমার পক্ষে সম্ভব নয় । বলতে 
গেলেই হয়তো একটা গণ্ডগোল পাকিয়ে বসবো | তাঁর চেয়ে কেমন 
করে আমি মাকে প্রথমে জানতে পারলাম, আগে সেই ব্যক্তিগত 
কাহিনী থেকেই শুরু করি। 

মায়ের কথা লিখতে বসে নিজের ব্যক্তিগত জীবনের কথা লেখ 
হয়তো! উচিত হচ্ছে না। কিন্তু দিলীপকুমারের গাওয়া একটি গানে 
শুনেছি, তিনি বলেছেনঃ 

"কে তোমারে জানতে পারে 
মাগো” তুমি না জানালে পরে ?” 

বাস্তবিক তিনি কেমন করে নিজেই আমাকে. চেনালেন, শুধু সেই 
গল্পটাই এখানে বলছি। 


কেএইমা? ৩ 


কয়েক বছর আগে পর্যন্ত এই মায়ের অস্তিত্ব সম্বন্ধে আমি কোনে 
কিছুই জানতাম না। শ্রীঅরবিন্দকে অবশ্য ছেলেবেলা থেকেই 
চিনতাম ॥ ছেলেবেলায় তাকে দেখেছি, তিনি দেশের কাজ ছেড়ে চলে 
যাওয়াতে কতরকম মন্তব্যও প্রকাশ করেছি । ত'রপর বহৃকাঁল থেকে 
তার যোগসাধনা সম্বন্ধে অনেক রকমের কথাই শুনে আসছি, একজন 
অদ্বিতীয় মহাপুরুষ বলে তাকে বরাবরই ভক্তি করে আসছি। তবে 
এঁ পর্যস্ত। এর চেয়ে বেশি গভীরভাবে তার সম্বন্ধে কিছু ভেবে 
দেখবার সুযোগ হয়নি । তিনি যে এতকাল পর্যস্ত প্ডিচেরীতে একান্তে 
বসে আমাদের জন্যে কোন কাজে লিপ্ত আছেন তার সন্ধান নেবার 
বিশেষ কৌতৃহল হয়নি । 

এতকাল বরাবর আপন মনে নিজের ৪ কাজ ক'রে যাচ্ছিলাম, 
আমার জীবনের মধ্যে বিশেষ কিছুই গোলমাল ছিল না। কিন্তু এই 
পরিণত বয়সে কয়েক বছর আগে হঠাৎ আমার গর্ভধারিণী ম! দেহরক্ষা 
করলেন। তারপর থেকেই আমার জীবনে নানারকম গণ্ডগোল 
বাধলো। আমার শরীরে ও মনে বহু রকমের বিপত্তির সূ্টি হতে 
লাগল, প্রবল ঝড়ঝাপটার ভিতর দিয়ে আমার প্রাত্যহিক জীবনের 
দিনগুলি কষ্টে কাটতে লাগল । যখন নিতান্তই অসহ্য হয়ে উঠেছে, 
শরীরও যেন ভেঙে পড়ছে আর মনও হতাশ হয়ে উঠছে, তখন একদিন 
ভাবলাম, ষাকৃগে আমি হাল ছেড়ে দিচ্ছি, ভগবানের যা খুশি তাই 
হোক। নিতান্ত বেকায়দায় পড়ে ভগবানের কথা এই আমার প্রথম 
করণে এল | এর আগে ভগবান সম্বন্ধে কোনো প্রশ্নই ছিল না, এখন 
থেকে সেই প্রশ্ন সর্বদাই মনে জাগতে থাকল। কিছু ইঙ্জিতও পেলাম, 
সান্তবনাও পেলাম । 

এরপর থেকে উপযু্পরি যেন আকম্মিকভাবেই কয়েকট! ব্যাপার 
ঘটতে দেখা গেল। একদিন রামকৃষ্চ মিশন থেকে এক সাধু এলেন 


